Վիտտորիո դե Սիկա

Վիտտորիո դե Սիկա (,(), իտալացի կինոռեժիսոր և կինոդերասան։

Կենսագրություն 
Իտալացի դերասան և ռեժիսոր Վիտտորիո դե Սիկան ծնվել է 1901 թվականի հուլիսի 7- ին, Սորայում։ Մանկությունն անցկացրել է Նեապոլում։ Դե Սիկան «Ալ վարդեր» կինոնկարով (1940) առաջին անգամ հանդիսատեսին հաղորդակից է դարձրել իր ռեժիսորական հյուսվածքի խորությանը և հստակությանը։ Զարգացնելով նեոռեալիզմի սկզբունքները՝ համաշխարհային ճանաչման է արժանացել «Շուշա» (1946) ֆիլմով։ Նրա լավագույն ֆիլմերից են «Մադլեն, զրո վարքից» (1940), «Թերեզա- Ուրբաթ» (1941), «Մի գարիբալդիական վանքում» (1942), «Երկնքի դուռը» (1944), «Հեծանիվ հափշտակողները» (1948), «Հրաշք Միլանում» (1950), «Վերջին կանգառը» (1950), «Ումբերտո Դ․» (1951), «Հաց, սեր և երևակայություն» (1953), «Նեապոլի ոսկին» (1954), «Տանիքը» (1956), «Գեներալ դելա Ռովերե» (1959), «Աուստերլից» (1960), «Ահեղ դատաստան» (1961), «Երեկ, այսօր, վաղը» (1963), «Ամուսնություն իտալական ձևով» (1964, ըստ Դե Ֆիլիպոյի «Ֆիլումենա Մարտուրանո» պիեսի), «Իտալացին Ամերիկայում» (1967) «Արևածաղիկներ» (1970, «Մոսֆիլմ»-ի մասնակցությամբ, իտալա-ֆրանսական արտադրություն) կինոնկարները։

Դե Սիկայի ստեղծագործություններն ունեն խոր հումանիստական բնույթ՝ ներթափանցված բուրժուական բարքերի, ֆաշիզմի ու պատերազմի դեմ բողոքով։ Դե Սիկայի դերասանական և ռեժիսորական աշխատանքներին հատուկ է ժանրային բազմազանությունը, հոգեբանական խորությունը, սուր սատիրականի ու նուրբ կոմիկականի համադրումը։ Լավագույն ռեժիսորական աշխատանքներից են «Չոչարա» (1960) «Ալտոնայի մենակյացները» (1962), «Բում» (1963), «Երեկ, այսօր, վաղը» (1963), «Ամուսնություն իտալական ձևով» (1965), «Կախարդուհիները» (1966), «Յոթ անգամ կին» (1969) «Սիրահարների ժամանակը» (1969), «Կարճատև արձակուրդ» (1973) և այլ կինոնկարներ։ 1971 թվականին Դե Սիկան նկարահանեց իր առաջին «Հունիսի 2» հեռուստատեսային ժապավենը։ Ռեժիսորը չհասցրեց նկարահանել իր երազած կինոժապավենը...Նա մահացավ Փարիզում, 1974 թվականին, հազիվ ավարտած «Շրջագայությունը» նկարը (1974)։ Դե Սիկայի «Հրաշք Միլանում» և «Տանիքը» կինոնկարները արժանացել են Կաննի չորրորդ (1951) և իններորդ (1956) միջազգային կինոփառատոների Մեծ մրցանակներին, իսկ «Երեկ, այսօր, վաղը» կինոնկարը 1964 թվականին պարգևատրվել է ամերիկյան բարձրագույն «Օսկար» մրցանակով։

Նրա որդին՝ Քրիստիան դե Սիկան դերասան է։

Ծանոթագրություններ

Արտաքին հղումներ 
 Վիտտորիո դե Սիկա Museikino.spb.ru կայքում 
 Վիտտորիո դե Սիկան Ekranka.ru կայքում
 Վիտտորիո դե Սիկան Kinomag.ru կայքում

Գրականություն 
 
 Похитители велосипедов. (Запись по фильму), в сб.: Сценарии итал. кино, М., 1958
 Дзаваттини Ч., «Умберто Д.». От сюжета к фильму, пер. с итал., М., 1960
 

Իտալացի կինոռեժիսորներ
Իտալացի ռեժիսորներ
20-րդ դարի դերասաններ
Օսկարակիրներ
Իտալացի կատակերգուներ
Թոքի քաղցկեղից մահացածներ
Իտալացի սցենարիստներ